ming030890/wiki-yue-high-quality huggingface dataset:
十九路軍淞滬抗日陣亡將士陵園

1981年，由於成立咗十九路軍淞滬抗日陣亡將士陵園管理處先至搞咗間陵園出嚟，喺1983年被廣州市人民政府列為廣州市文物保護單位。唔單止噉，喺1989年8月31號俾國務院加咗佢入第二批全國重點烈士紀念建築物保護單位入面。1990年重話咗係全國近代優秀建築單位。喺1991年3月，廣州市人民政府決定重新裝修過個陵園，重起咗一大堆同佢有關嘅紀念建築同接待室、辦公室、茶室同俱樂部，同時重開埋水蔭路出嚟。而裝修工程直到1999年1月先至搞掂。而「愛國主義教育基地」嘅稱號係1994年開始先至有。喺2002年7月，陵園被列入廣東省文物保護單位，重入埋中華人民共和國嘅國家AAA級旅遊景區。

簡介
公園佔地62120㎡，入面有7道烈士紀念物，分別係凱旋門、先烈紀念碑、英名碑、抗日亭、將士墓、戰士墓同先烈紀念館。造型莊重典雅，主體建築都用花崗岩整，係一間有古羅馬建築風格嘅陵園。

先烈紀念碑
先烈紀念碑係喺陵園嘅中軸線北邊。後邊靠住白雲山，佢係呢間陵園嘅主體建築，喺1932年起好。佢嘅佔地面積有2298㎡、高19.2m，佢用咗花崗岩嚟整出嘅仿古羅馬建築風格嘅圓柱體紀念碑。

英烈題名碑
英烈題名碑喺陵園嘅中軸線最中間嗰度，佢係一嚿方柱形嘅花崗岩石碑，佔地面積91㎡、高7.7m，碑上面寫住嘅係共計1983位因淞滬抗日戰爭而死嘅十九路軍嗰啲人名，字體係篆體字。

將軍墓
内文：蔣光鼐同蔡廷鍇
將軍墓係十九路軍總指揮蔣光鼐，同佢嘅軍長蔡廷鍇，呢兩位將軍嘅墓。蔣光鼐同蔡廷鍇將軍嘅骨灰喺1997年嗰時，從北京嘅八寶山搬到嚟呢度葬，呢兩位將軍嘅墓都係用咗天然石嚟整嘅，話佢哋兩位嘅歷史功績都好巴閉吓，甚至話明十九路軍喺抗日戰爭期間，體驗出嘅中華民族嘅奮勇抗爭嘅精神景仰。

抗日亭
抗日亭喺陵園嘅中軸線最南邊。佢係一棟由花崗岩砌成嘅牌坊式建築，佔地面積120㎡。喺亭嘅南北門牌上面寫嘅「抗日亭」三個大字，係由「一•二八」淞滬會戰嗰時，做緊抗日將軍同淞滬警備司令嘅人——戴戟喺1932年寫嘅。

戰士墓
戰士墓喺陵園嘅西邊。墓區由主墓碑同墓組成，佔地面積1187㎡。主墓碑喺西邊，嗰度重有190嚿水泥棺按嗮順序嚟排嘅。碑上邊嘅「十九路軍淞滬抗日戰士墓」入面嘅題詞係由李濟深負責寫嘅。

將士墓
將士墓喺英明碑嘅東邊。佔地面積1875㎡，墓區嘅北邊係一嚿主墓碑，其它嗰202嚿墳都係整齊兼有序噉平放喺墓地度。

凱旋門
凱旋門喺公園北邊，先烈路同水蔭路交界。佢係仿羅馬風格嘅建築，門樓上面寫住「十九路軍淞滬抗日陣亡將士陵園」12個大字，而門樓後邊重寫住「碧血丹心」四個字。

先烈紀念館
抗日紀念館喺陵園嘅東南邊，東大門嘅南邊，佔地面積300㎡。入面搞出嘅展覽係關於十九路軍喺打蘿蔔頭嗰陣點贏嘅。

浮雕牆
浮雕牆喺陵園嘅西邊嘅戰士墓北邊，附近有嚿用花崗岩整嘅浮雕墻，長46m，高4.6m，佔地面積1250㎡。嗰嚿浮雕係用咗藝術語言嚟寫低咗喺淞滬會戰嗰時嘅戰鬥場面。

東大門
東大門喺陵園嘅東邊，呢個門口喺廣州解放之後，黨同人民政府都好關注點起陵園嘅。1991年，喺維修好成間公園嘅同時，重搞咗佢出嚟。而門口係用咗花崗岩嚟整嘅，闊高各18m嘅20條立柱嘅裝飾響度，個門口幾有歐陸式嘅風格。

噴水池
噴水池喺北門廣場嗰度，有羅馬式風格。話明係「革命先烈鐵血御悔嘅愛國主義精神情況下，永遠都有光芒」同「烈士嘅革命精神永垂不朽」噉解。

廣東航空紀念碑
廣東航空紀念碑喺陵園嘅西邊，戰士墓嘅南邊。佢係為咗記得中國航空事業人士同埋喺東征、北伐、抗日戰爭入面死咗嘅空軍將士先至搞出嚟嘅嘢。喺1987年，廣州市人民政府先至將呢嚿碑移咗入嚟呢間陵園入面，跟住喺1988年3月先至起好。碑石下邊有劃住孫中山寫嘅「航空救國」4個字，而碑誌上邊有寫住馮如等266位已經死咗嘅航空員啲人名響度。

政府維修誌紀念碑
政府維修誌紀念碑喺陵園嘅東南邊，東大門口西邊附近。呢嚿紀念碑係廣州市人民政府喺1999年1月嗰時，搞返好呢間陵園嘅裝修之後，喺1999年12月8號整返出嚟嘅一嚿紀念碑。

展覽館
展覽館喺陵園嘅東南邊，東大門嘅北邊。建築面積882㎡，入面專門搞同抗日有關嘅臨時展覽。
十九邊形

十九邊形，或者叫十九角形，係有19條直邊嘅多邊形，總共有19隻角，內角和3060°。
十事疏

《十事疏》（疏讀陰去）原本叫《答手詔條陳十事》，係大宋嗰陣嘅政治改革方案，係1043年（慶曆三年）范仲淹等呈畀第四任皇帝趙禎，希望可以改善吏治、法令、兵備同富國，亦開始咗慶曆變法。
十事疏之所以叫十事疏，係因為總共有十項改革，而疏係疏導，打通政事嘅意思。
十事分別係明黜陟、抑僥倖、精貢舉、擇長官、均公田、厚農桑、修武備、覃恩信、重命令同埋減徭役。
十三行路

十三行路（「行」字有陰上變調，粵拼：sap6 saam1 hong2 lou6）係中國廣東省廣州市入面嘅其中一條一般嘅馬路，喺荔灣區入面，成條馬路係東西走向。西邊從杉木欄路同長樂路嘅交界開始，一直向東去到人民南路嗰頭。

概要
全長315米，闊12米，1車道。成條路係單行綫，凈係可以從東邊向西邊行。

名
呢條馬路係因為清朝中葉嗰時，呢度搞咗半官半商嘅「十三行」呢間外貿仲介機構先至改咗噉嘅名。

所謂「十三行」
内文：廣州十三行
「十三行」之前就係廣州市喺明朝嗰陣嘅一間牙行嘅名，嗰時重可以嗌「卅六行」都得。到咗清朝嘅康熙廿四年（1685年），由於朝廷喺呢度整咗個粵海關，就要求間牙行團體嚟頂住啲官同外商嘅交流，先至改咗嗌「十三行」嘅民。嗰時嘅牙行就分開改嗮嗌「乜洋行」或「乜行」嘅。而入面負責做嘅嘢就包括咗幫外商嚟搞報關、納稅，同外商搞進出口嘅商品業務，同頂住官方睺實嘅外商活動。嗰時嘅「十三」就唔係凈得13間噉解，因為呢條街最多嗰陣有40——50間，最少嗰陣凈係得4間，而道光十七年就啱好有13間。而行商聚會事嘅十三行商公所遺址，就喺而家嘅十三行路中間嗰度。而1926年廣州市政府要求拆城墻嚟起馬路嗰陣，就將呢條路改咗「十三行路」嘅名重一直用到而家。

特色
呢條馬路由於有間十三行服裝批發市場同新中國大廈響度，加上附近又有間文化公園，所以每日喺白天嘅7點半開始一直到晚黑嘅23點到，成日都見到運貨嘅人喺度行。一到咗上落班高峰或節假日，更加係人山人海，甚至重逼到爆咁滯。
基斯杜化萊

基斯杜化萊（英文：Christopher Allen Lloyd，1938年10月22號—）係美國男電視、電影演員、配音員、舞台劇演員，1961年出道。
基斯柏特

基斯柏特（Chris Pratt，1979年6月21號—）係美國一位演員。佢代表作係《銀河守護隊》嘅星爵（英文：Star-Lord）。
基斯瑞德費爾

基斯瑞德費爾（Chris Redfield，クリス・レッドフィールド）係嘉富康電子遊戲「生化危機系列」裏面其中一個主角。基斯最初喺第一集《生化危機（英文：Resident Evil (1996 video game)）》遊戲登場，佢同搭檔Jill Valentine（英文：Jill Valentine）本身係浣熊市（Raccoon City）警察局STARS嘅成員，佢之後就變咗做聯合國嘅BSAA創辦人。
2010年真人版第四集電影《生化危機：戰神再生》由威禾夫米拿飾演基斯。基斯喺2017年動畫電影《生化危機：血仇殺戮》都係其中一個主角。呢個角色得到好評，被公認係性感形象。佢喺《生化危機5（英文：Resident Evil 5）》遊戲裏面嘅新設計造型得到評論家同埋擁躉嘅讚賞。

設計
神谷英樹（英文：Hideki Kamiya）形容基斯係「率直，硬漢型」，佢承認自己係呢種類型嘅擁躉。喺遊戲開發過程中，基斯被設計成比Jill Valentine更加強壯嘅身體，能夠跑得更快，承受更多嘅傷害。Reuben Langdong幫幾款《生化危機》遊戲做基斯嘅動作捕捉。
《生化危機5（英文：Resident Evil 5）》中，基斯增加咗好多肌肉，進行大量訓練，目的係要赤手空拳對付成個遊戲系列裏面最強勁嘅壞蛋Albert Wesker（英文：Albert Wesker）。造型師山形洋介講過「幫佢哋做新嘅設計，保留番代表性嘅顏色，基斯係綠色、Jill係藍色，延續番以前一樣嘅外貌。」《生化危機6（英文：Resident Evil 6）》遊戲裏面稍微重新設計基斯，佢因為酗酒同埋傷後失憶症而變得有啲頹廢樣。

電影
威禾夫米拿喺《生化危機：戰神再生》中飾演基斯瑞德費爾
基斯喺2010年真人版電影《生化危機：戰神再生》裏面登場，由威禾夫米拿飾演佢。
基斯喺2017年動畫電影《生化危機：血仇殺戮》都係其中一個主角，其他主角係Leon S. Kennedy（英文：Leon S. Kennedy）同Rebecca Chambers（英文：Rebecca Chambers (character)）。同真人版電影唔同，呢個動畫電影同遊戲係有關係。個故事講三個主角要阻止Glenn Arias攻擊紐約市。
遲啲上映嘅《生化危機重啟版（英文：Resident Evil – Reboot）》，由Robbie Amell（英文：Robbie Amell）飾演基斯。
基斯杜化里夫

基斯杜化里夫（Christopher D'Olier Reeve，1952年9月25號—2004年10月10號）係美國電影演員、電影導演、作家，喺電影《超人》扮超人而出名。

生平
基斯杜化里夫喺紐約州紐約市出世，1974年喺康乃爾大學畢業，擁有藝術學士學位，之後入咗紐約朱利亞德學院，同另一位男演員羅賓·威廉斯係同學兼好友。
1978年首次主演科幻影片《超人》嘅男主角「超人」，並一炮而紅。1995年佢喺參加一次馬術比賽時發生意外，脊椎嚴重受傷，全身癱瘓。之後，佢投身於社會公益事業，致力於推動幹細胞研究事務，並經常舉辦巡迴演講。
2004年10月9號，因為心肌梗塞陷入昏迷，第二日逝世，終年52歲。
基斯洛克

基斯洛克（英文：Chris Rock，1965年2月7號—）係一個美國嘅男編劇、電影導演、笑星、電影演員、電視演員、配音員、製片人、電視主持，1984年出道。
基斯爾

基斯爾（法文：Franck Kessié，1996年12月19號—）係象牙海岸一個男足球員，司職後衞，喺2013年正式出道。佢嘅球員冧巴係19號。

葳蕤史
呢節要加長。
基斯杜化麥哥利

基斯杜化麥哥利（英文：Christopher McQuarrie，1968年6月12號—）係個美國男編劇、製片人同埋電影導演。
基斯杜化龐馬

基斯杜化龐馬（Christopher Plummer，1929年12月13號—2021年2月5號）係加拿大演員，2011年憑電影《基爸愛留情》攞奧斯卡金像獎最佳男配角獎。
吳國楨

吳國楨（1903年10月21號—1984年6月6號），字峙之，湖北建始人，係中華民國嘅政治人。佢亦係國民政府嘅第5任上海市市長同埋第3任臺灣省政府主席。
吳國桓

吳國桓，香港親中派人士，國泰達鳴精密科技集團有限公司董事。

早年生涯
佢喺香港出世，但細個嘅時候都會喺深圳過暑假，佢喺香港同加拿大讀書，大學畢業後喺加拿大工作過兩年。

政治立場
佢係香港親中派嘅成員，2015年2月嘅時候佢曾經喺立法會提交意見書，支持北京未經諮詢或香港人同意，單方面落實，當時被視為大幅度提升行政長官候選人資格門檻嘅831決定。佢亦曾經以「黑暴」形容2019年嘅香港反送中運動同爭取民主嘅運動。
另外，佢也鼓勵香港年青人去大灣區發展。
吳坪楓

吳坪楓（粵拼：ng4 ping4 fung1；簡化字：吴坪枫；1981年11月1號—）係一位中國內地已經退咗役嘅足球員，廣東中山人。之前入選過中國足球代表隊、中國國奧隊。佢重係中超聯賽歷史以嚟，身高最矮嘅參加比賽球員。

青年隊
佢喺2000年加入咗廣東青年隊，重喺2001年跟埋隊參加咗九運會嘅比賽。

足球會
喺九運會結束咗之後，吳坪楓就跟住廣東青年隊打咗2002年嘅中乙聯賽，並喺嗰個賽季跟隨球隊升級到甲B聯賽。而喺甲B賽場打咗2年之後，由於深圳科健解散，吳坪楓去咗江蘇舜天隊度踢波，一直到2008年先至返到廣東。佢返咗廣東之後就入咗去廣州醫藥度繼續踢波，直到2012年嘅中超聯賽結束為止。到咗2013年1月11號，佢同姜寧、李健華一齊去咗廣州富力隊踢波。到咗2014年11月15號佢先至正式係廣東省人民體育場辦嘅告别賽入面正式退咗役，結束咗自己13年嘅足球職業生涯。
吳堡

吳堡係中國陝西榆林一個縣，總面積419平方公里，人口8萬。
吳國昌

吳國昌（葡文：Ng Kuok Cheong, António，1957年9月26號—），係澳門立法會議員，由1992年做到而家，本身係新澳門學社成員。
吳國麟

吳國麟（英文：Dennis Ng，1988年—），綽號肥仔釘，係香港男演員，2016年憑主持ViuTV節目《衝三小》而出名，之後亦有演出電視劇。
吳國安

吳國安係香港親中派政治人物兼工業界人士。

選舉經歷
喺2021年9月，佢當選成為香港特别行政區選舉委員會工業界(第二)委員。
吳國敬

吳國敬（英文：Eddie Ng，1965年6月7號—）係香港男歌手同演員，1985年出道，代表作品包括《我說過要你快樂》，後期轉型做音樂創作人，幫過唔少香港歌手寫歌。
外骨骼

外骨骼（exoskeleton）係指由外面包住一隻動物嘅身體嘅骨骼，常見於昆蟲同第啲節肢動物。相對於人類等脊椎動物有嘅內骨骼。
外高加索蘇維埃社會主義聯邦共和國

外高加索蘇維埃社會主義聯邦共和國係由1922年到1936年之間有嘅一個國，佢由格魯吉亞、亞美尼亞同埋阿塞拜疆併埋。
1922年3月12號，格魯吉亞、亞美尼亞同埋阿塞拜疆喺蘇聯紅軍嘅插手下喺第比利斯宣布成外高加索蘇維埃社會主義聯邦共和國，重喺嗰年12月30號正式加入蘇聯。但係格魯吉亞同埋阿塞拜疆嘅共產黨就唔係好妥呢個聯盟。最後，喺短短十幾年之間，成個國又拆返開做本身嗰三個部份，分別做咗蘇聯嘅加盟共和國。
多人電子遊戲

多人電子遊戲（multiplayer video game）係指有多個玩家參與嘅電子遊戲。現代嘅電子遊戲大部份都有單人遊戲同多人遊戲兩種模式。

非對稱遊戲性
非對稱遊戲性（asymmetric gameplay）：指多人遊戲當中每個玩家嘅體驗都唔同；喺一般嘅多人遊戲裏面，每位玩家用嘅操控方法或者有得揀嘅角色都係一樣嘅，但有陣時有啲遊戲可能會（例如）將一隊玩家分別安排做唔同角色，負責做治療師嘅玩家淨係有得揀用治療系嘅角色－呢種唔同玩家可以做嘅嘢有明顯差異嘅遊戲，就係用咗非對稱遊戲性。
多仔丸

多仔丸（Clomiphene）係隻促進排卵嘅藥，通常係生唔到仔或者想一胎生幾個嘅女人食。多仔丸亦對醫伊波拉病有少少功效。
外高加索

外高加索（粵拼：ngoi6 gou1 gaa1 sok3，英文：Transcaucasia），係指高加索山脈南面格魯吉亞、亞美尼亞、阿塞拜疆呢三個國家所在嘅地區，位置喺歐亞大陸中心。
安永沙都子

安永沙都子，係日本嘅一個配音員。

配音作品一覽
呢個表唔完整，歡迎加料。
安永玲央

安永玲央（2000年11月19號—）係日本足球員，打中場位置，效力富山勝利。
安江省

安江（越南文：An Giang）係越南西南方一省，叫安江省，近柬埔寨，喺湄公河三角洲之上。省會喺龍川市，而省下九縣。個省同柬埔寨咁近，所以都多高棉人。另外亦有唐人。

史
安江估計曾經係俄厄（Oc Eo或俄奧）文化中心。而到咗1832年，先設安江省，越族移民南下定居於此。

地理
安江有湄公河，流入省後分為前江同後江。除咗西部之外，安江地平，散滿小河小渠。因為咁嘅地理得天獨厚，安江可以話係個米倉，係呢帶嘅農業中心。

行政
安江省會喺龍川市，下轄九縣。
龍川市 (thành phố Long Xuyên)
朱篤市 (thị xã Châu Đốc)
安富縣 (An Phú)
周富縣 (Châu Phú)
周城縣 (Châu Thành)
新市縣 (Chợ Mới)
富新縣 (Phú Tân)
新州縣 (Tân Châu)
話山縣 (Thoại Sơn)
靖邊縣 (Tịnh Biên)
知尊縣 (Tri Tôn)

土產
安江絲綢製品相當有名。
安沛市

安沛市（越南文：Thành phố Yên Bái／城庯安沛）係越南北部安沛嘅省會。面積108.15平方公里，2019嗰陣有85676人喺度住。
安永

安永（英文：Ernst & Young）係世界四大會計師事務所其中一間，喺1989年由Ernst & Whinney同Arthur Young合併成，總部喺英國倫敦。
安永聰太郎

安永聰太郎（1976年4月20號—）係日本足球員，司職前鋒，效力過橫濱水手，Lleida，清水心跳，Racing Ferrol，及柏太陽神。
安水

安水（粵拼：on1 seoi2，越南文：Yên Thủy）係越南和平省下轄嘅一個縣。
安汶島

安汶島係印尼摩鹿加群島之一；面積775平方公里，山多，雨水充沛，土地肥沃。
安沛

安沛（越南文：Yên Bái）係越南一省，省會安沛市，人口大約70萬。
安汶

安汶（Ambon）係印尼摩鹿加嘅首府，人口有31萬。
呂不韋

呂不韋（粵拼：leoi5 bat1 wai4，—前235年），係中國戰國時代嘅政治人物，衞國濮陽（而家河南濮陽南）人，佢初頭係個商人，後嚟做咗秦國丞相。
吾妻16歲

《吾妻16歲》（韓文：어린 신부）係一套2004年嘅南韓電影，由文瑾瑩、金來沅主演。電影被睇成港產片《我老婆唔夠秤》嘅南韓版。
吾妻弘將

吾妻弘將（1977年8月29號—）係日本足球員，司職守門員，效力過甲府風林。
吾家諾曼第

《吾家諾曼第》（法文：Ma Normandie）係一首頌歌，由菲德列·比夏（Frédéric Bérat）喺1835年創作，宜家係法國上諾曼第同下諾曼第兩個大區嘅非正式區歌。由於諾曼第同澤西島歷史上同屬諾曼第公國，因此伊首歌都曾經係澤西島嘅非正式區歌，直到澤西島政府喺2010年正式改用《島國家園》（Island Home）做區歌。

中譯
《吾家諾曼第》
|當眾人又再滿懷希望
當寒冬離眾人而去，
當法蘭西美麗天空下，
陽光又再如斯纏綿，
大地萬物，復甦如新，
南去飛燕，又再北歸，
余望重歸吾家諾曼第！
只因余生於斯，長於斯。
曾遊瑞士之廣袤田園，
叢密森林，蕭瑟冰川；
曾遊義大利，仰望天穹，
亦曾泛舟於威尼斯，
余頂禮於四方諸國，
唯余自言：五湖四海
美極不如吾家諾曼第！
只因余生於斯，長於斯。
古雲人算不如天算，
良辰美景，皆有盡時。
此時此刻，余唯願歸去，
重拾昔日，晨思夜夢。
靈感之泉，業已枯竭，
再美情歌，亦已曲終。
余必重歸吾家諾曼第！
只因余生於斯，長於斯。

粵譯
《我嘅諾曼第》
當大家又試滿懷希望
當冬天離大家而去，
當法蘭西美麗嘅天空之下，
陽光比之前更加纏綿，
大自然蘇醒過來，
燕子又飛返返來，
我好想再見到我嘅諾曼第！
因為嗰道係我出世嘅地方。
我見過瑞士嘅田園，
重有佢嘅森林同埋冰川；
我見過意大利嘅天空，
亦都見過威尼斯同佢嘅船夫，
我欣賞每一個國家，
但係我都係覺得：無一個國家
靚得過我嘅諾曼第！
因為嗰道係我出世嘅地方。
生命中總有一個
每個夢都要結束嘅時候。
總有一個
每個靈魂都記住嘅時刻。
我嘅藝術之神已經冷靜徂，
佢嘅情歌已經唱完澌
我一定要再見到我嘅諾曼第！
因為嗰道係我出世嘅地方。
吾峠呼世晴

吾峠呼世晴（日文：吾峠 呼世晴／ごとうげ こよはる Gotōge Koyoharu ，峠音同卡；1989年5月5號—）係日本漫畫家，代表作有《鬼滅之刃》。
因為頭像係自己畫嘅「戴住眼鏡嘅鱷魚」，因而得花名「鱷魚老師」。
佢好鍾意睇《JOJO的奇妙冒險》、《蠟筆小新》同埋《銀魂》。
吾十有五而志於學

《吾十有五而志於學》係台灣民謠搖滾樂團老王樂隊出嘅第一張細碟。2017年9月28號，喺街聲音樂平台發行。

簡介
呢張唱碟收錄咗3隻歌。2018年再印刷海外版。
呂佐夫志願軍

呂佐夫志願軍（德文：Lützowsches Freikorps）係拿破崙戰爭時期普魯士軍隊裡面嘅一支志願軍部隊，1813年2月成立，1814年解散。個名來自志願軍嘅指揮官路德維施·阿道夫·威廉·馮·呂佐夫男爵（Ludwig Adolf Wilhelm Freiherr von Lützow）。由於絕大部份志願軍軍人著染成黑色嘅制服，所以呂佐夫志願軍有個花名叫做「黑獵人」（Schwarze Jäger）。
雖然呂佐夫志願軍嘅軍事勝利唔係太多，但係由於當時普魯士軍隊裡面，祇有呂佐夫志願軍有好多來自其他德意志邦國嘅軍人，所以到19世紀德意志統一運動興起嘅時候，呂佐夫志願軍就成為咗民族主義者大力歌頌嘅對象之一。
吾爾開希

吾爾開希·多萊特（1968年2月17號—），北京出世，係祖籍新疆伊寧嘅維吾爾族人，八九民運嘅學生領袖，北京師範大學學生，冇畢業，嚮1989年去咗外國。最後去咗臺灣，結婚入籍做咗臺灣人。
吾男吾女

《吾男吾女》（Genderalism）係香港奇妙電視製作嘅資訊節目，由林芊妤（Coffee）、樓南光、吳日言主持，2017年5月15號禮拜一23:30－00:00喺奇妙77台首播，跟住由5月22號到8月14號喺逢禮拜一深夜00:00－00:30播。節目會搵唔同嘉賓傾兩性話題。
埃克斯勒班

埃克斯勒班（法文：Aix-les-Bains），係法國隆河-阿爾卑斯嘅城鎮，出名有溫泉，係度假勝地。
埃克森美孚

埃克森美孚（Exxon Mobil）係美國一間石油公司，由埃克森同美孚石油喺1999年合併成，總部喺德薩斯伊榮。
埃利斯塔

埃利斯塔（俄文：Элиста），係俄羅斯卡爾梅克首府，人口10萬。
垣田裕暉

垣田裕暉（1997年7月14號—）係日本足球員，司職前鋒，效力金澤薩維根。
垧

垧（讀響，粵拼：hoeng2；普通話拼音：shǎng）係舊時中國量度土地面積嘅單位，主要用喺華北地區。佢嘅單位大過畝，如今華北仲有幾多鄉下地方會喺口頭上用呢個土地面積單位。喺華北唔同地區，「垧」嘅單位定義有啲唔一樣，喺東北地區，多數計一垧做15畝（亦即一公頃/一萬平方米），亦有計做10畝；喺西北地區，有啲計一垧做3畝，有啲計做5畝。
垻洒縣

垻洒縣（越南文：Huyện Bát Xát）係越南老街省下轄嘅一個縣。
埃切爾

埃切爾（Ecser），係匈牙利佩斯州一個鎮仔，人口約莫有3千人。
垣根拓也

垣根拓也（1991年10月3號—）係日本足球員，司職中場，效力盛岡仙鶴。
埃卡提佩

埃卡提佩（Ecatepec）係墨西哥墨西哥州最大城，2020年人口164萬幾人，亦係全國第三大城。
安陽縣

安陽縣係中國河南安陽一個縣，總面積1203平方公里，人口99萬。
安順大廈

安順大廈響路環聖方濟各堂區石排灣馬路同和諧大馬路，係屬於房屋局嘅經濟房屋。

背景
2012年12月26號，特區政府響特區政府公報入面刊登第395/2012號行政長官批示，公佈已經命名做安順大廈，即係路環石排灣CN7地段三百六十六個經濟房屋單位嘅售價同補貼比率。房屋局響2013年1月2號開始向獲甄選家團寄出揀樓通知信，重分批安排響1月16號開始參觀安順大廈入面嘅實地示範單位；1月23號開始按順序安排家團代表去房屋局選購單位。安順大廈由兩座塔樓組成，樓高分別係第一座廿三層及第二座十六層，提供三百六十六個經濟房屋單位，分別係一房一廳（T1）單位有十八個，兩房一廳（T2）單位有三百個，三房一廳（T3）單位有四十八個。

事件
2017年5月9號，石排灣安順大廈同居雅大廈單位出現騎樓圍欄斷咗同單位入面出現滲漏水。房屋局之後回覆兩年保養期已經過咗，要由業主自行負責。
安順黃果樹機場

安順黃果樹機場（粵音：on1 seon6 wong4 gwo2 syu6 gei1 coeng4）係喺中國貴州嘅一個機場，喺2004年嗰陣起好兼且開放畀人用嚟搭飛機。
安雅泰萊采兒

安雅泰萊采兒（Anya Josephine Marie Taylor-Joy，1996年4月16號—），係美國出世嘅阿根廷、英倫混血演員，2014年出道，2016年做電影《思·裂》嘅主角而出名。2020年飾演Netflix劇《后翼棄兵》嘅主角，2023年為《超級瑪利奧兄弟大電影》入面嘅碧姬公主配音。
嫦娥二號

係2010年10月1號發射嘅中國冇人月亮探測器，係2007年發射嘅嫦娥一號月亮探測器嘅後續行動。嫦娥二號係中國探月計畫第一階段一部分，喺100公里高月亮軌道上進行研究，為2013年12月由嫦娥三號登月小艇同月亮車進行嘅軟著陸做準備。嫦娥二號喺設計上同嫦娥一號相似，即管佢有一啲科技改進，包括更先進嘅板式相機。
嫂子頌

《嫂子頌》係中國大陸電視劇《趙尚志》片尾曲。呢首歌由李文歧填詞，張千一作曲，李娜演唱，收錄喺《青藏高原》專輯。

簡介
2014年，韓磊喺湖南衛視《我是歌手2》第二期演唱，並攞到嗰集觀眾票選第四名。
2024年，二手玫瑰喺湖南衛視《歌手2024》第二期演唱，並攞到嗰集觀眾票選第七名。
嫌疑事件簿

《嫌疑事件簿》（All Suspicious）係香港電視娛樂製作嘅真人騷遊戲節目，2021年6月14號到7月2號逢禮拜一到五 22:30－23:00喺ViuTV播。參與者包括張建聲、黃溢濠、顧定軒、歐鎮灝、談善言、陳凱詠、鄧麗英、李炘頤、陳海寧、湯駿業、梁雍婷、米露迪同易健兒。節目用「真人角色扮演」（Live-action Role Play，LARP）遊戲模式去拍，每個單元故仔入面，各參與者去到一個特定場景，要跟劇本同角色設定去演出角色，同時又要搵線索解開疑團。
呢個節目首播嘅頭一個禮拜，無綫電視翡翠台喺相近時段（22:30－23:15）播映同類真人騷遊戲節目《死因有可疑》對撼。皆因呢個節目遲過對手宣傳，曾被人誤會係跟風，實情係呢個節目早喺年頭已經籌備，2月試鏡，3月到5月拍攝。
嫖客

嫖客係用錢買性服務嘅顧客。「女」字邊「票」字係「掠過」、「輕拂」咁解。「女」加「票」表示「男同女人萍水相逢，短暫相聚。而家，因為係不道德行為，所以都有好多明示或暗號叫法，即係尋芳客。
嚮有啲國家，嫖客行為無罪，賣淫先有罪，不過喺香港有可能衰十一。不過有啲國家，會捉嫖客去遊街示眾。問價錢都會認為係引人做不道德行為。
嫁阪翔太

嫁阪翔太（1996年10月19號—）係日本足球員，司職中場，效力大阪飛腳。
嫦娥五號

係一個中國探月任務，由軌道飛行器同一個着陸器組成。2020年11月24日發射。嫦娥五號係中國第一次地外天體著陸返回任務，帶咗1.7千克月亮土壤同石樣本返地球。呢次係自1976年蘇聯月球24號以嚟第一次月亮取樣返回任務。
大分機場

大分機場（粵拼：daai6 fan1 gei1 coeng4，日文：大分空港）係日本大分縣國東嘅一個機場，1957年啟用。
大分水嶺

大分水嶺（Great Dividing Range）係澳洲東部一條大山脈，亦係世界第三長山脈（排安第斯山脈同洛磯山脈後面），長3,500公里，橫跨昆士蘭、新南威爾士同維多利亞州。
大別山

大別山（粵拼：daai6 bit6 saan1）係中國中部嘅主要山脈。西段西北-東南走向、東端東北-西南走向，係淮河同長江嘅主分水嶺。大別山係湖北北部同河南嘅省界，亦係湖北東部同安徽嘅省界。
大別山東高西低，西段平均300~400米高，都有啲山峰900米高；東段平均1000米高。最高峰係霍山嘅白馬尖，海拔1777米。（因為霍山係東延，所以有時定天堂寨做主峰，海拔1739米。）

概況
大別山大部分係森林，森林覆蓋率達85%，呢度橡木好多，係中國橡木主產地。呢一帶都比較窮，農業上以稻、茶為主，同時都有毛竹、軟木嘅林業。
穿過大別山嘅主要交通孔道係湖北麻城同河南潢川之間嘅淮河溪谷。武漢北行嘅主要鐵路、公路都揀行地勢和緩無咁高嘅地方。
大利·柴納克

大利·柴納克係一個美國編劇、製片人、演員、電影導演。
大利島

大利島（粵拼：daai6 lei6 dou2；英文：Tai Lei）係香港離島區一島，附屬坪洲，舊時有間大利灰泥廠，而家無人住喺上面。
維基同享有多媒體嘅嘢：Tai Lei
大利巴士

大利巴士停車場，喺新界屯門藍地福亨村路。
大利巴士集團係香港一間非專營巴士同跨境巴士嘅公司，有差唔多100架旅遊巴士。

使用巴士
大利巴士集團響應政府呼籲，率先用歐盟4型環保旅遊巴，做咗香港頭一間有歐盟4型環保引擎旅遊巴嘅非專營巴士公司。

跨境乘客服務
根據中國大陸規定，除獲豁免嘅公司之外，所有經營中國大陸客運服務嘅公司唔可以用全外資身份經營。大利巴士同中國大陸嘅合作伙伴組成以下公司（俗稱「牌頭」）經營跨境巴士服務：
廣東鴻威直通客運有限公司
富國機場

富國機場（粵拼：fu3 gwok3 gei1 coeng4；越南文：Sân bay Phú Quốc／𡑝飛富國）係越南南部富國島上面一個已經唔再用嘅機場仔，有條2,100米長嘅機場跑道。呢個機場以前主要畀遊客用，而家已經畀富國國際機場代替咗。
富士WRX

富士WRX（スバル・WRX）係日本富士重工業響2014年推出嘅一款高性能房車，佢初期主要係針對1992年世界拉力錦標賽而打造出嚟嘅獨立款式。
富國島魚露

富國島魚露（越南文：Nước mắm Phú Quốc）係種生產喺越南西南部富國島嘅魚露。自2001年起，越南政府工業產權局將「富國魚露」呢個名作為商標，只有註冊製造商先可以喺越南用呢個名。
富坂晶

富坂晶 ，係日本嘅一個女藝人同埋配音員。
富士

富士 (列車)，日本九州旅客鐵道運行嘅臥舖列車。
富士康，日本科技公司
富士生態公園，日本嘅公園
富城集團

富城集團（英文：Urban Group）係香港一間物業管理公司，1981年成立。佢管有唔少香港住宅同工商鋪頭，包括美孚新邨同沙田第一城。

富城集團物業管理：從獲獎到爭議
富城集團作為香港主要的物業管理公司之一，其管理質素近年來備受爭議。儘管富城集團曾在2003年獲得「2003年度優質管理獎 - 大獎」，但近年來，其所管理的物業卻頻頻出現治安問題，引發居民不滿。
其中一個例子是牽涉警方「飛天蠄蟧」行動的屋苑。在該行動中，警方破獲一個爆竊集團，而該集團的目標之一正是富城集團管理的該屋苑。更令人憂慮的是，該屋苑在短時間內更發生了4宗連環爆竊案，共涉及12個住宅單位，反映屋苑的保全存在漏洞。
這些事件引發了公眾對富城集團物業管理能力的質疑，也突顯了香港部分私人屋苑在保全管理上所面臨的挑戰。居民期望物業管理公司能加強保全措施，保障居民的生命財產安全，而富城集團作為業界的重要一員，更應以此為鑑，提升服務質素，重拾居民的信心。
將軍澳長者健康中心

將軍澳長者健康中心，香港長者健康中心之一，為老人而設，防治疾病，促進健康，喺將軍澳寶琳北路，將軍澳賽馬會診所入便，英文叫Tseung Kwan O Elderly Health Centre。行政上歸西貢區。開禮拜一到五，公眾假期唔開。歸衞生署管。
專利

專利（粵拼：zyun1 lei6）係專利權嘅簡稱，以排他使用權來換取發明嘅完整公開。哩個排他使用只會一定法定年限（一般係二十年）。專利權係通過向政府申請而獲得。大部分國家都有專利法來保障專利權屬人嘅權益。
專利權具有地域性，即係一個地方獲得嘅專利未必喺另一個地方適用，對於唔同嘅國家更加係噉。另外亦有排他性，可禁止其他人未經權屬人同意，生產、使用、售賣或者約定售賣，同埋進口相關產品或技術。但係反過來持有專利權並唔能夠保證權屬人本身可以隨意生產相關產品或使用相關技術。
專利權一般有時效，過期自動失效，具體時間由法律規定。另外專利嘅內容一般需要公開，避免其他人嘥精力重複研究或者發明一樣嘅嘢。
將進酒

將進酒係大唐詩人李白寫嘅詩，類入七言樂府。

背景
寫呢首詩嘅時候，李白仕途失意，懷才不遇，轉投酒樂，借詩意言志，唔想做聖賢，只想交朋結友，一醉解千愁。

人生得意須盡歡，莫使金樽空對月。
天生我材必有用，千金散盡還復來。
烹羊宰牛且為樂，會須一飲三百杯。


岑夫子，丹邱生，將進酒，君莫停。
與君歌一曲，請君為我傾耳聽。
鐘鼓饌玉不足貴，但願長醉不用醒。


古來聖賢皆寂寞，唯有飲者留其名。
陳王昔時宴平樂，斗酒十千恣歡謔。


主人何為言少錢，徑須沽取對君酌。
五花馬，千金裘，
呼兒將出換美酒，與爾同銷萬古愁。

意思
睇唔睇到呀？
黃河嘅水好似係天上邊倒落嚟，一野衝咗落海返唔到轉頭！
睇唔睇到呀？
廳中間嘅鏡照到嘅白頭髮，朝早重黑鼆鼆嘅頭髮挨晚就變咗白雪雪。
人生在世點都要玩盡佢，千祈唔好畀個酒樽白白咁對住個月光。
上天畀我嘅才華一定有用，就算啲錢散晒都會返番嚟。
煮羊煮牛嚟食令大家開心盡興，最緊要飲多啲。
岑夫子，丹丘生，拎酒飲，唔好停。
等我為你哋唱首歌，請你哋豎起隻耳聽我唱。
貴族豪門嘅生活唔駛諗，淨係想爛醉唔想醒番。
自古以嚟聖賢都冇人理，飲酒飲到爛嘅人先出名。
陳王曹植想當年喺平樂觀大排宴席，用個斗𢳂酒萬吓萬吓放恣咁玩。
阿兄台你點解話冇錢呀，直接了當拎啲酒嚟我同你飲咗佢。
你隻五花靚馬，同值千金嘅皮草，
叫你個童僕拎去賣咗佢，買啲靚酒返黎，等我同你一齊消解萬古嘅愁緒佢。

評論
宋人嚴羽評咁講：「蓋他人作詩用筆想！太白但用胸口一噴即是。」
將軍澳隧道公路

將軍澳隧道公路係香港一條公路，喺新界西貢區將軍澳，由將軍澳隧道出口連到環保大道、寶康路、寶順路交界，1990年代通車。呢條公路係7號幹線其中一段。
將軍澳隧道

將軍澳隧道（英文：Tseung Kwan O Tunnel）係香港一條來往觀塘區同西貢區嘅雙程雙線分隔雙管隧道，亦係香港第三短嘅行車隧道，限制時速70公里。隧道喺1987年9月動工，去到1990年11月9號通車，起咗成三年幾先起好畀得車行。隧道穿越咗馬游塘，連接秀茂坪同將軍澳，收費廣場起喺秀茂坪。隧道通車初期只係響每日嘅清晨至到夜晚開放畀車用，去到1993年1月先擴展到全日通車。2001年，將軍澳隧道嘅平均每日行車量達到7.2萬架次。
隨著將軍澳人口不斷增加，將軍澳隧道嘅流量亦相應提高。通車初期，將軍澳隧道公路外嘅迴旋處由於需要應付來自三個方向嘅車，結果搞到形成咗一個樽頸。為咗應付交通擠塞嘅問題，有關方面喺1990年代後期，落實計劃咗好耐嘅分層交匯處建造工程，利用行車天橋、公路同引路，將去唔同地方嘅車分流。工程喺2006年完成，增強咗交通疏導效果之餘，交通意外亦明顯減少咗。而將軍澳隧道同大老山隧道亦都係通往東九龍同港島區嘅主要幹道嚟嘅。
將軍澳體育館

將軍澳體育館，香港室內體育館之一，喺將軍澳運隆路九號，喺將軍澳游泳池同將軍澳公共圖書館邊，英文叫Tseung Kwan O Sports Centre。行政上歸西貢區。設施有籃球場、排球場、羽毛球場、壁球場、乒乓球檯、活動室、健身室。
館二〇〇一年九月二十九號開張，歸康樂及文化事務署管。

設施
有多用途主場，做得羽毛球場八個、或籃球場兩個、或排球場兩個、或手球場一個。此外，有壁球室三間，亦可做活動室、或者乒乓球室。另外亦有健身室一間。多用途活動室兩間，一間五十三平方米，一間一百零六平方米，玩得乒乓球或者舞蹈咁。
大原桃子

大原桃子 ，係日本嘅一個女藝人同埋配音員。
大友龍三郎

大友龍三郎 ，係日本嘅一個男配音員。

配音作品一覽
呢個表唔完整，歡迎加料。
大原惠

大原惠 ，係日本嘅一個女藝人同埋配音員。
大原智子

大原智子（1957年—）係日本足球員，踢中場，曾經喺1981年為日本女子足球代表隊出場1次。
大原沙耶香

大原沙耶香 （粵拼：daai6 jyun4 saa1 je4 hoeng1，1975年12月6號—）係日本嘅一個女藝人同埋配音員。
大叔的愛

《大叔的愛》（日文：おっさんずラブ，英文：Ossan's Love ）係日本朝日電視台製作嘅電視劇，本嚟係2016年播一集嘅特別劇，2018年再推出7集嘅連續劇。呢套劇由田中圭同吉田鋼太郎主演。

2021年香港ViuTV版本
呢個版本喺2021年7月19號到7月22號禮拜一到四20:30－22:30喺ViuTV播出，加插香港版《大叔的愛》演員解說環節，包括黃德斌、呂爵安、盧瀚霆、陳子豐、徐㴓喬、練美娟、邱士縉、簡慕華同梁業。
大叔的愛 (ViuTV)

《大叔的愛》（Ossan's Love  (HK version)）係香港電視娛樂製作嘅同性戀電視劇，買咗日本朝日電視台《大叔的愛》嘅版權翻拍，喺2021年6月28號到7月16號逢禮拜一到五21:30－22:30喺ViuTV播出。而製作特輯《大叔的愛製作特輯》喺6月26號禮拜六晚23:00-23:30播。套劇由黃德斌、呂爵安、盧瀚霆領銜主演。並由陳子豐、Asha Cuthbert、練美娟、邱士縉、簡慕華同楊偉倫聯合演出。

觀眾在民間電視大獎2021
皆因提名好多，淨係列出入圍最後十強嘅單位。

軼事
呢套劇喺ViuTV首套主打同性愛情為主題嘅電視劇。
呢套劇喺簡慕華第一部ViuTV電視劇。
原版（日本版）集數只有7集，每集大約40分鐘，而呢套劇加長至15集，比原版內容增加一倍幾，劇組表示將原版中有發揮空間嘅部份同支線補完。例如原版阿牧最後一次同阿田表示分手至結局只有一集，呢套劇加長至三集。
呢套劇喺黃德斌繼無綫電視劇集《珠光寶氣》後，再次為香港電視劇集飾演同性戀者。
呢套劇喺黃德斌同簡慕華喺ViuTV第一次次飾演夫妻，連同喺2012年無綫電視劇集《心戰》、2016年無綫電視劇集《鐵馬戰車》同埋2018年香港電台劇集《義想天開》〈走一圈〉，兩人罕有喺香港拍攝本土劇集嘅電視台（目前至少3個）都飾演過夫妻或戀人演員。
呢套劇喺香港少見買外地電視劇版權之後再翻拍嘅電視劇，翻拍版本更被原本版權擁有者買返嚟播，喺香港可謂極為罕見。而喺臺灣，呢套劇亦同步上架至LINE TV、KKTV以及中華電信MOD。
呢套劇喺主角名取自對應嘅日版角色，例如「田一雄」取自對應角色「春田創一」嘅「田」同埋「一」字，「凌少牧」取自對應角色「牧凌太」嘅「牧」同埋「凌」字。
呢套劇部分集數結束會播盧瀚霆個人歌曲《不可愛教主》，反映「阿牧」單戀故事。
呢套劇播出中途嘅7月7號，喺飾演凌少牧嘅盧瀚霆生日，擁躉為教主喺巴士車身、郵輪「雲頂夢號」、應援車，同埋尖沙咀大廈等買入應援廣告，吸引觀眾留意呢套劇，間接將呢套劇聲勢再推高。
呢套劇喺每一集除咗結尾時會播放拍攝花絮外，之後亦都會播田一雄或凌少牧「男友視角」彩蛋鏡頭。根據監製暨編審盧思麟所指，彩蛋由來喺拍攝途中三位MIRROR成員（呂爵安、盧瀚霆及邱士縉）後援團對成個拍攝團隊支持同應援，令製作團隊認為可以每集謝幕後拍攝擁躉鍾意同開心嘅畫面。
原版《大叔的愛》，飾演春田創一嘅田中圭同牧凌太嘅林遣都年紀相差6年。但港版《大叔的愛》入面，飾演田一雄嘅呂爵安同飾演凌少牧嘅盧瀚霆年紀唔單止相差兩年，作為後輩嘅凌少牧演員年齡更反而比作為長輩嘅田一雄嘅演員年長。事實上呢套劇設定入面，田一雄同凌少牧年紀接近，而田一雄第6集渡過27歲生日，設定同日本版春田創一嘅33歲唔相同，因此港版兩個角色設定實際上並無前後輩之分。
呢套劇播放期間，主打「粟米肉粒飯」嘅大快活快餐店將飯名改名為「大粟的愛 阿活忌廉粟米肉粒飯」。
呢套劇部分集數首播版本片尾字幕顯示期間會播出贊助商資訊短片視窗，而重播版本刪去，改為播放劇照。
ViuTV喺呢套劇播畢後嘅下一個星期連續四晚重播兩小時嘅原創日本版《大叔的愛》，並加設由呢套劇主要演員導賞環節。收視為4.1點。

記事
第1集播出後第二日，傳出嗰集嘅電視直播收視有8.7點，ViuTV對呢個傳聞表示無回應，另外亦有消息話只係5.3點。最終公佈頭5集平均電視直播收視係6.4點。
擁有原裝版權嘅日本朝日電視台，亦買咗呢套劇喺日本嘅播映權，安排同年秋季播出。
大口仔

大口仔（日文：みんなのたあ坊）係日本Sanrio公司創作嘅卡通角色，1984年推出。大口仔嘅形象係個短頭髮嘅男仔，擘大個口得個窿。
大原櫻子

大原櫻子（1996年1月10號—）係日本女演員同歌手，東京都出世，2013年拍電影出道，之後主要係拍電視劇同唱歌。佢老豆係演員林田尚親。
山田暢久

山田暢久（1975年9月10號—）係日本足球員，司職後衞，曾經喺2002～2004年間爲日本足球代表隊出場15次，入咗1球。
山田松市

山田松市（1961年2月21號—）係退役日本足球員，教練，執教過湘南比馬。
山田正道

山田正道（1981年4月7號—）係日本足球員，司職中場，效力過京都不死鳥，Arte Takasaki，及FC岐阜。
山田泰寛

山田泰寛（1968年2月13號—2013年4月8號）係日本足球員，司職後衞，效力過洋馬，及清水心跳。
山田樹

山田樹（1990年10月5號—）係日本足球員，司職中場，效力秋田藍閃電。
山田洋次

山田洋次（1931年9月13號—）係日本電影導演，大阪府豐中市出世，因為老豆係當時滿洲國嘅鐵路設計師，所以兩歲就搬到大連，喺大連大，直到二戰之後搬返日本。東京大學畢業。
山田榮子

山田榮子 ，係日本嘅一個配音員，出名嘅配音作品有世界名作劇場。

配音作品一覽
呢個表唔完整，歡迎加料。
山田晃平

山田晃平（1989年1月8號—）係日本足球員，司職中場，效力FC岐阜。
山田杏奈

山田杏奈（日文：山田 杏奈／やまだ あんな Yamada Anna，2001年1月8號—）係日本女演員，埼玉縣出世，隸屬Amuse，身高159公分。
工程圖

呢幅工程圖描繪一件機件嘅設計。
工程圖（英文：engineering drawing）係工程學上做嘢成日會用嘅一種圖。一幅工程圖會詳細噉描繪嗮一件設計緊嘅物件（例如機械或者建築物）嘅必要幾何特性，等工廠同相關嘅人員可以攞住幅圖嚟整嚿物件出嚟。
工業邨

工業邨（Industrial estate），又叫工業園（Industrial park），係都市規劃入面一個專門規劃嚟安置工業用地嘅地區，多數都係遠離住宅區同埋有好嘅交通連接。
工程學倫理

工程學倫理（engineering ethics）指工程學上一套被認為係「工程師做嘢嗰陣應該要守」嘅規則。
工程地質學

英國多實海岸。工程地質學透過詮釋地質構造，提供建議喺邊度可以點樣建設
工程地質學（英文：engineering geology）係一門科學，用地質學嘅技能去幫建築工程處理同地質有關嘅技術需要。
工程地質學處理嘅範疇例如：地質災害、物料特性、地下水氾濫、山泥傾瀉等等。
工程地質學同岩土工程關係好密切，雖則前者喺學術上係地質學嘅分支，後者係土木工程嘅分支。
工程力學

工程力學（engineering mechanics）係指將力學上嘅知識應用落去工程學嗰度。
太古匯

太古匯（粵拼：taai3 gu2 wui6，英文：TaiKoo Hui）係中國廣東廣州一棟國際級嘅優質綜合嘅大樓，佢係由兩棟甲級寫字樓組成。佢喺天河區天河路，對面就係萬菱匯。

逳手同搞𠶧時間
呢棟大樓喺2008年底開始逳手，2011年9月23號起好。

性質
呢間樓有211米高，一共39層樓，成棟大樓嘅建築面積有358,000平方米。呢間大樓係由美國嘅Arquitectonica（英文：Arquitectonica）公司嚟負責設計，而香港嘅太古地產（霸咗97%）同廣州日報報業集團（霸咗3%）嚟負責開發。

入面有嘅設施
呢間大廈入面有國內外180幾間出名嘅一線名牌精品、國內外名牌時裝、重有家居生活用品同美食餐廳響度，其中入面至少有成70個品牌第一次殺到廣州，重有好多間國際出面嘅品牌都喺呢度開咗間分店。入面有兩棟甲級寫字樓響度，其中廣州嘅東方文華酒店就係喺呢間嘢入面。
太古城

太古城（Taikoo Shing）係一個位於香港島鰂魚涌嘅大型屋苑，原地係太古船廠，後尾由太古地產重建而來。佢行政上係歸東區，後來成為港島東嘅其中一部分。

歷史
太古船塢落成嗰陣嘅碑石，而家喺太古城入面
太古城前身係太古船塢，佢嘅紀念碑仍然喺太古城中心前面展示。1970年代，太古船塢搬咗之後，原址嘅大片土地俾太古地產分階段重新發展，到1980年代末全部搞掂。之後，太古繼續喺度填海，重喺上面起「海天花園」。太古城中心第二期完成之後，區內都再冇起新住宅。而喺太古城中心三座同四座兩幢商廈入伙之後，太古集團都將太古城中心一座翻新改建做商廈。而家區內發展重已完成，拆咗嘅太古城「好運街市」同栢嘉商業中心舊址，起咗一座四星級酒店叫做東隅。

概況
太古城佔地53畝，有61棟住宅大廈，提供咗12,698個單位，單位面積由585到1,237平方呎，實用呎價由$13722到$26601，人口超過4萬，好似一個小城市咁。由於太古城規模大，物業質素又好，所以幾受香港啲中產階級人士歡迎，啲住宅單位嘅樓價對香港樓市有指標性作用。
此外，佢都係在港日本人同韓國人嘅聚居地之一。
太古城係香港第一個設有園藝花園同綠化平台設計嘅私人屋苑。除咗平台花園之外，部分樓宇底層亦設有商舖同停車場，商舖包括超級市場、便利店、銀行同食肆等，方便居民。
太古城向海邊嘅北面係鰂魚涌公園，南面向山一面就鄰接另一個大型屋苑康怡花園同康山花園。太古城西面起咗行人天橋連接太古坊。

太古城中心
内文：太古城中心
位於太古城中部嘅太古城中心，係港島東區其中一個最大型嘅購物中心，商場內設有好多間百貨公司、各式店舖、酒樓食肆、美食廣場、戲院等，亦設有真雪溜冰場。並設有3座辦公大廈。而家太古城中心嘅辦公大樓同鄰近嘅太古坊已經成為港島區另一個商業中心。

交通
太古城交通方便，喺太古城中心地下（太古城道路面）同五樓（英皇道路面）設有巴士站，同埋有好多條行人通道連接港鐵太古站。太古城都設有道路出入口連接東區走廊，以及東區海底隧道（經西灣河同埋東區走廊）。
巴士：
太古城中心地下：110、720、720A、720P
太古城中心五樓：2、18X、77、77X、81A、82、85、85A、99、99X、102、102P、307P、606、606A、678、682、682A、682B、682P、722、A12、N122
（港島）專線小巴：
太古城中心五樓：32、32A、65A、68

政治同埋行政
由於太古城人口眾多密集，佢喺東區區議會嘅選區分界被劃成東（C02）、西（C01）兩區，各佔一個議席。位於太古城道以南、船塢里以東嘅部份，嚴格嚟講並唔係太古城嘅一部份，因為呢部份其實喺原太古船塢以外嘅地方。不過由於呢一部份並無常住人口，而且喺區議會分界亦劃入太古城西，所以而家唔少人亦都認同嗰度嘅工業大廈都係太古城嘅一部份。
代表東、西兩區嘅前任區議員，分別係王振星先生同埋趙家賢先生，兩人已响2021年7月離任。
太古城東

太古城東（英文：Tai Koo Shing East，代號C02）係東區區議會轄下一個選區，喺1994年設立，依家嘅區議員係公共專業聯盟嘅王振星。
太古宙

太古宙係地質時代入面第二個宙，響38億年到25億年之前，即係響冥古宙之後、元古宙之前，可以細分始太古代、古太古代、中太古代、新太古代。
地質時代
太古地產

太古地產有限公司（英文：Swire Properties Limited，港交所：1972）係香港活躍嘅地產發展商，發展過好多個大型項目，包括太古城、太古廣場同埋太古坊等等。

史
太古地產喺1972年喺香港成立，1977年6月太古地產第一次喺香港招股上市。1984年1月16號至7月5號做過恆生指數成份股。英資太古集團透過協議計劃，喺1984年7月收購太古地產剩返嘅權益，令太古地產成為太古公司嘅全資附屬公司。
2010年4月，太古集團宣布分拆太古地產上市，喺搞掂全球公開發售之後，太古所摞住太古地產嘅權益會由百分百降到約莫百分之89.93，而喺行使超配權之後，太古所持太古地產股東權益會再降到82.75%，重可以額外集資約莫16.1億至17.8億緡。但係到5月，太古宣佈擱置太古地產上市。
2011年9月，太古再考慮將太古地產透過介紹形式分拆上市。介紹形式上市會透過公司分派17%太古地產股份達成，其中10%股份派畀太古嘅公眾股東，其餘股份就派畀控股股東。

太古昌發展
1972年，一間叫「健誠建業」嘅地產公司上市，到1973年，大昌集團同太古公司合資收購咗呢間公司，打算夾份發展地產，改咗名叫「太古昌發展」，期間太古昌就發展咗太古城嘅第一期項目，後來到1976年6月，太古公司以換股嘅方式收購太古昌，當時太古公司以旗下上市冇耐嘅太古地產七股換十股嘅太古昌，完成收購之後，太古昌成為咗太地嘅附屬公司。
太古城道

太古城道（英文：Taikoo Shing Road），係香港鰂魚涌一條馬路，由華蘭路開始，去到英皇道同筲箕灣道交界。街名係嚟自太古城。
太古坊

太古坊（英文：Taikoo Place）係香港港島鰂魚涌一系列由太古地產發展嘅寫字樓嘅統稱，位置前身係太古糖廠，1970到80年代開始重建做工廠大廈，由1990年代開始再改建或重建做寫字樓。而家太古坊有8棟寫字樓，樓面面積達500萬平方呎。
太古城西

太古城西（英文：Tai Koo Shing West，代號C01）係東區區議會轄下一個選區，喺1994年設立，依家嘅區議員係民主黨嘅趙家賢。
巴林

巴林王國（英文：Bahrain）係中東一國，原本係英國殖民地，1971年8月15號宣佈獨立，首都係麥納麥，面積706.5平方公里，人口有650,604人（2001年人口普查），外籍人佔全國人口嘅三分之一；超過60%居民係阿拉伯人，其他有印度、巴基斯坦、孟加拉同伊朗等國家嘅僑民。官方語言係阿拉伯文，亦都用英文。而家嘅國王係哈馬德·本·伊薩·阿勒哈利法，1999年3月6號即位。地理上巴林係喺亞洲西南部，波斯灣西南部一個島國，近住卡塔爾同埋沙特阿拉伯王國之間，屬於熱帶沙漠氣候，石油係佢哋嘅經濟支柱。
巴林效應

巴林效應（Barnum effect）係心理學上嘅一個現象，指人覺得表面上係為佢哋度身訂造嘅心理測驗「好準」，但實際上呢啲心理測驗啲問題係含糊到喺幾乎任何人身上都成立嘅（例：「我有陣時會怕寂寞」）。
巴林第納爾

巴林第納爾（阿拉伯文：دينار بحريني ‎）係巴林嘅法定貨幣，由巴林中央銀行（阿拉伯文：مصرف البحرين المركزي）發行，1965年開始用。貨幣編號BHD。1第納爾=1000費爾。截至2019年10月，巴林第納爾係繼科威特第納爾之後世上第二高幣值嘅流通貨幣（英文：Highest-valued currency unit），約莫2.6美元先至兌到1第納爾。
巴格蘭省

巴格蘭省（波斯文：د بغلان ولاي‎）係中東國家阿富汗嘅卅四個省之一。
巴格達省

巴格達省（阿拉伯文：محافظة بغداد‎）係中東國家伊拉克嘅十九個省之一。
崔汝珍

崔汝珍，係大韓民國嘅一個女藝人同埋演員。
崔永元

崔永元（粵拼：ceoi1 wing5 jyun4；1963年2月20號—）係中國前電視節目主持人同製片人。佢以漏關於中國電影業陰陽契約嘅資訊而辣，導致范冰冰由聚光燈下消失，佢和藹自然嘅幽默感，開創咗個輕鬆、無劇本嘅表現風格品牌，標誌住好多中國脫口騷僵化、嚴肅嘅本質。
嚮2000年，佢同林心如唱咗《溜溜的她》。
崔江姬

崔江姬，係大韓民國嘅一個女藝人同埋演員。
崔榮宰

崔榮宰（1996年9月17號—）係大韓民國嘅一個男藝人同埋歌手。
崔民勇

崔民勇（韓文：최민용，1977年6月6號—）係韓國男演員，最出名嘅角色係「High Kick!」入面嘅「李民勇」。2007年，佢因為同經紀公司嘅糾紛而息影。2016年，崔民勇透過「蒙面歌王」節目，正式復出娛樂圈。
女仔

女仔（粵拼：neoi5 zai2）係指未成年嘅女性。由一個細路女變成一個女人嘅年齡喺唔同嘅社會都唔同，但基本上都認為青少年期向成年期嘅轉變年齡喺15歲至20歲之間。此外，亦有人認為女仔係無性經驗嘅女性，但有關叫法嘅來源難以考證。
粵語入面「女仔」其實有兩種唔同嘅年齡意義。最傳統同常用嘅定義係細蚊女，即係識行到實齡十歲女左右，大啲青春期就叫少女。但而家女仔嘅用法更為寬泛，幾乎涵蓋所有實齡20者以下，或者年齡更大但睇落比較後生嘅女性。
歷史上女仔經常受到歧視，而且受到社會角色嘅限制。對女仔同男仔社會角色差別嘅成因，一直都有「先天決定論」（或基因決定論）同「後天決定論」（或環境決定論）嘅爭論。女仔喺藝術、文學同流行文化中以乜嘢形象出現往往反映社會對女仔性別角色嘅認知。
女低音

女低音（英文：Alto）係指音樂領域F3－F5嘅聲部，音色冇女高音咁嘹亮，但音質濃厚、堅實、穩重，音區亦比較低。
女傭

女傭係一種職業，主要職務係幫老闆打理家務。
維基同享有多媒體嘅嘢：Maids
女僕咖啡廳

女僕咖啡廳（日文：メイドカフェ；英文：Maid café），香港通常叫女僕café，係用女僕做主題嘅咖啡廳，屬日本Cosplay文化嘅一部份，起源自東京秋葉原，入面嘅女伙記都會扮成女僕，將人客當主人服侍。
女僕咖啡廳係日本楔位文，重未完成，麻煩你幫手補充內容。
女史

女史係一官名，管宮內記事。係女人做。
周禮天官有記。
女史、掌王后之禮職、掌內治之貳、以詔後治內政。逆內宮。書內令。凡後之事、以禮從。
喺舊時粵語，有才有德嘅女人會美稱為「女史」；二戰後更加興用近音嘅女士——指任何成年女人嘅客套語。
女同性戀

女同性戀（英文：Lesbian、Dyke），又叫做叻士（英語Les嘅粵語音譯），即係女性嘅同性戀者。
Lesbian呢個字係來自希臘嘅其中一個島，叫做萊斯沃斯島(Lesbos/Λέσβος)，一位古希臘嘅女詩人薩福(Sappho)以前住喺嗰道，佢寫嘅詩有好多以女同性戀為主題，所以後人稱女同性戀嘅人為Lesbian。
女士

女士（英文：Ms.）係對成年女人嘅稱呼，無論結婚定未婚都用得。
女士呢個稱呼，有話係嚟自女史呢個官名。
序列中斷

序列中斷（英文：sequence breaking）係指喺打一隻電子遊戲嗰陣，特登唔跟隻遊戲預定嘅次序嚟觸發啲事件。
例如隻遊戲預玩家跟 A→B→C 噉嘅次序嚟經歷啲事件，但個玩家用 glitch（例如遊戲開發者寫程式嗰陣唔小心，玩家查實有可能跳過某件事件）變成用 A→C 嘅次序嚟玩。玩家好多時會利用序列中斷嚟做競速破關嘅一種技巧。
序號

序號（Serial number），又叫S/N碼、S/N號，係對一樣嘢嘅唯一識別號碼或者字串，好多時都出現喺電器或者電腦硬件。
底層互害

底層互害係個現代成語，衍生自學者孫立平㗍二〇〇七年提出嘅底層淪陷／底層墮落理論；“底層”指社會階級，“互害”屬故意行為；𠲖個詞彙幾乎同華人掛勾，主要用唻形容內地嗰啲，偶然亦會攞呿講外地𠹭批。
序列化

序列化（英文：serialization）喺資訊科技上係指將一個數據結構或者物件轉化成一個可以儲起嘅格式，等呢啲數據可以傳去第度而且收數據嗰方可以重新砌返啲數據出嚟。
做序列化可能嘅用意包括係想將啲數據傳去數據庫嗰度，例如行為分析上就成日會將自己嘅軟件設計成曉將描述用家行為嘅數據傳返去間企業嘅數據庫嗰度。
序列舞

序列舞（英文：sequence dance）係跳舞嘅一種形式，指跳舞嘅人跟住事先設定好嘅樂曲做出一串事先設定好嗮嘅舞步。呢種做法喺芭蕾舞等嘅表演舞蹈當中係常規，不過喺華爾茲等嘅社交舞嗰度有陣時都會出現。